VS00022951
Datum: 2011-04-21T02:00:00.000+02:00
datum_sodbe_i_stopnje: 2017-12-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kože in njihove posledice
fischer: izredno hudi primeri
odskodnina: 255.000 EUR
opombe: II DoR 126/2019 Predlog za revizijo tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

V času škodnega dogodka krajši čas brezposelna.

## Škodni dogodek

Prometna nesreča.

## Poškodba

Udarnina glave, pretres in udarnina možganov s poškodbenim edemom možganov, disekcija obeh karotidnih arterij na vratu, možganski infarkti v levi hemisferi v senčnem, čelnem in temenskem režnju in v desni hemisferi temensko, udarnina prsnega koša, zlom treh reber, hemopnevmotoraks obojestransko, odrgnina leve arkade, udarnina in zvin vratu.

## Telesne bolečine

70.000 EUR Stalne zelo hude bolečine - 61 dni; stalne srednje hude bolečine - 130 dni, stalne lažje bolečine z občasnimi srednje hudimi bolečinami - 61 dni, po odpustu v domačo nego. Od tedaj trpi občasne srednje hude in lahke bolečine, občasne glavobole (ki so 70%posledica škodnega dogodka).

#### Hospitalizacija

Hospitalizacija 61 dni - od tega v enoti intenzivne terapije 26 dni in intenzivne nege 35 dni. Dodatnih 8 dni zaradi spastičnosti desnih udov.

#### Ambulantno zdravljenje

40x pregledi pri raznih specialistih. Ambulantna fizioterapija in rehabilitacijski posotpki (logoped, fiziater, fizioterapevt), nadaljevanje doma.

#### Rehabilitacija

Stacionarno zdravljenje v zdravilišču 130 dni.

#### Nevšečnosti med zdravljenjem

Nujna medicinska pomoč, transport v urgentno kirurško ambulanto, diagnostični postopki ob sprejemu, intubacija z umetnim predihavanjem, urinski kateter, nazogastrična sonda, vstavljena in odstranjena elektroda za merjenje znotrajlobanskega tlaka in dreni v prsno votlino; traheostomija (tedaj je odstranjena kanila), povezovanje preležanin, CT (8x), MR, RTG (4x), EMG, EEG (2x), prejemanje infuzij, analgetikov (intravensko, v infuzijah in v obliki tablet), tablet za zdravljenje kroničnih bolečin, antibiotikov, pomirjeval, antiulkusna in antikoagulativna terapija, zdravil za izkašljevanje, laksativov. Nošenje opornice za roko, dokolenske opornice za hojo; uporaba toaletnega stola, prostostoječega trapeza za obračanje, dvokanalnega električnega stimulatorja, vozička na ročni pogon, sedežne blazine, individualno izdelanih čevljev - vse to bo potrebno tudi v bodoče.

## Strah

5.000 EUR Primernega strahu ni utrpela zaradi udarca v glavo ob nesreči, ki je povzročil direktno poškodbo možganov in s tem takojšnjo nezavest in izgubo spomina. sekindaren strah je utrpela 1 mesec po nesreči, ko je bilo vzpostavljeno delno razumevanje; hud strah je trpela med bolnišničnim zdravljenjem (30 dni), zmeren strah v času rehabilitacije do odpusta v domačo oskrbo (6 mesecev), blag strah pa trpi od takrat dalje.

## Zmanjšanje življenjske aktivnosti

160.000 EUR ZŽA 90 do 96%. Trajne posledice v funkcionalnem in anatomskem smislu, sposobnosti zmanjšane na vseh področjih življenjskih aktivnosti in sicer:

    učenje in uporaba znanja: velika okrnjenost

    splošna opravila in zahteve: velika okrnjenost

    sporazumevanje. zelo velika okrnjenost

    gibanje: zelo velika okrnjenost

    skrb zase: zelo velika okrnjenost

    življenje doma. zelo velika okrnjenost

    medsebojni odnosi in stiki: velika okrnjenost

    najpomembnejša področja življenja, življenje v skupnoati: zelo velika okrnjenost.

Ne hodi. Ene strani telesa ne čuti, zato ne more upravljati invalidskega vozička, kar pomeni, da ne more opravljati nobenih fizičnih aktivnosti (zanjo skrbi mož). Prek celega dne in za vse aktivnosti potrebuje pomoč tretjega. Nemoči se zaveda in duševno trpi. Omejena je pri komunikaciji, pri vseh dejavnostih, povezanih s pisanjem ali branjem, upočasnjeno je mišljenje, oškodovan spomin in pomnjenje, razumevanje govora. Ima slabši vid in sluh, poslabšal se ji je voh, ni sposobna govora, je inkontinentna. Pred nesrečo je živela aktivno in zelo družabno življenje, hodila v naravo, se družila, plesala, rolala, skrbela za dom in dva otroka, potovala in dopustovala. Vse to ji je zdaj odvzeto. Možnosti za izboljšanje so minimalne.

#### Opis invalidnosti

Invalid I. kategorije.

## Skaženost

20.000 EUR Zaradi poškodbe se je zaradi okvare možganov pojavila asimetrija mimike obraza, ohromelost desnih udov z nenormalnim položajem desnice in desnega stopala (nosi posebne čevlje in opornice), zaradi nepokretnosti je vezana na invalidski voziček. Uporabo plenic je sicer mogoče prikriti, vendar to vpliva na pojavljanje v družbi. V okolici vzbuja pomilovanje in pozornost. Na spodnji strani vratu ima opazno okroglasto brazgotino, ki je vidna pri običajnih oblačilih, na levem stranskem robu prsnega koša ima opazno prečno brazgotino, ki je vidna le v kopalkah, a ji povzroča duševne bolečine. Oškodovanki je urejena zunanjosti zelo pomembna, zato ji vse našteto povzroča duševne bolečine.

---

ZOR člen 200